**Az előterjesztést megtárgyalta:**

* Bűnmegelőzési, Közbiztonsági és Közrendvédelmi Bizottság

**A határozati javaslatot törvényességi**

**szempontból megvizsgáltam:**

**/: Dr. Károlyi Ákos :/**

**jegyző**

**ELŐTERJESZTÉS**

**Szombathely Megyei Jogú Város Közgyűlése**

**2019. március 27-i rendkívüli ülésére**

**Javaslat**

**az illegális bevándorlás megakadályozására létrehozott ideiglenes bizottságról szóló 30/2019. (III.13.) Kgy. sz. határozat ismételt megtárgyalására**

A Közgyűlés a 2019. március 13-i ülésén az alábbi döntést hozta:

**30/2019.(III.13.) Kgy. sz. határozat**

A Közgyűlés az SZMSZ 50.§ (2) bekezdése alapján ideiglenes bizottságot hoz létre az alábbiak szerint:

A bizottság alakításának célja: az illegális bevándorlás megakadályozása.

A bizottság konkrét feladata: annak megvizsgálása, hogy Szombathely közbiztonsága szempontjából milyen problémákat jelent az illegális bevándorlás.

A bizottság tagjai. Kántás Zoltán elnök

Lendvai Ferenc

Sátory Károly

Dr. Horváth Attila

Balassa Péter

A feladat elvégzésére megállapított határidő: 2019. szeptember 30.

A Közgyűlés felkéri a bizottság elnökét, hogy az ülésekre a rendőrkapitányt, a közterület-felügyelet vezetőjét, a Bűnmegelőzési, Közbiztonsági és Közrendvédelmi Bizottság elnökét továbbá Szombathely országgyűlési képviselőjét hívja meg.

**Felelős:** Dr. Puskás Tivadar polgármester

(A végrehajtásért:

Keringer Zsolt, az Informatikai, Minőségügyi és Gondnoksági Kabinet vezetője)

**Határidő:** azonnal

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 68. § (1) bekezdése szerint, amennyiben a polgármester a képviselő-testület döntését a helyi önkormányzat érdekeit sértőnek tartja, ugyanazon ügyben – a képviselő-testület önfeloszlatásáról szóló, valamint a 70. § (1) bekezdésében meghatározott ügyben hozott döntése kivételével – egy alkalommal kezdeményezheti az ismételt tárgyalást. A kezdeményezés az ülést követő 3 napon belül nyújtható be. Előző jogszabályi felhatalmazás alapján a fenti döntés ismételt tárgyalását kezdeményeztem 2019. március 14-én, figyelemmel arra, hogy azt Szombathely Megyei Jogú Város Önkormányzata érdekeit sértőnek tartom az alábbiak miatt.

Magyarország Kormánya ahogy eddig is, úgy a jövőben is mindent megtesz az emberek biztonsága érdekében, folytatja eddigi politikáját és megvédi hazánk határait. Ünnepek, kiemelt rendezvények, események közeledtével, a biztonság garantálása érdekében a rendőrség együttműködik a polgárőrséggel, a közterület-felügyelettel és az önkormányzatokkal, fokozott a rendőri jelenlét a nagy forgalmú helyszíneken, az aluljárókban, piacokon, bevásárlóközpontokban.  A kormányzati intézkedéseknek köszönhetően Magyarország Európa egyik legbiztonságosabb országa. A Kormány mindent megtesz annak érdekében, hogy a magyar családok biztonsága folyamatosan biztosított legyen. Előzőek miatt a létrehozni kívánt, kizárólag politikai hangulatkeltést szolgáló ideiglenes bizottság létrehozása indokolatlan.

Tájékoztatom a Tisztelt Közgyűlést arról, hogy az Mötv. 68.§ (1) bekezdése alapján a kezdeményezésről a képviselő-testület a benyújtás napjától számított tizenöt napon belül minősített többséggel dönt. A döntést addig végrehajtani nem lehet, amíg arról a képviselő-testület a megismételt tárgyalás alapján nem dönt.

A fenti indokok alapján javasolom, hogy a Közgyűlés az előterjesztésben szereplő határozatot vonja vissza.

**Szombathely, 2019. március „ ”**

**/: Dr. Puskás Tivadar :/**

**HATÁROZATI JAVASLAT**

**………./2019. (III. 27.) Kgy. számú határozat**

A Közgyűlés úgy dönt, hogy a 30/2019.(III.13.) Kgy. számú határozatot visszavonja.

**Felelős:** Dr. Puskás Tivadar polgármester

**Határidő:** azonnal